U ovoj fazi istrage ima naznaka da treba otkriti još mnogo toga.
I odjednom mi stigne poruka.
I poveznica koja vodi do mape
s čak 666 fotografija, ne šalim se.
Fotografija vjenčanja Chada i Lori.
Kad sam vidio Chada i Lori u bijelom, kako plešu na plaži,
ubrzo nakon Tammyne smrti…
Zaprepastio sam se.
Lori je imala zeleni prsten od malahita.
Po narudžbi s Amazona znamo da ga je naručila
dok je Tammy još bila živa.
Fotografije su izazvale senzaciju.
Lori Vallow i Chad Daybell vjenčali su se na plaži na Kauaiju
samo 13 dana poslije komemoracije za Chadovu prvu ženu Tammy.
To je bilo baš mučno.
Tako ih vidjeti zajedno, i to na Kauaiju.
A djeci nema ni traga.
Tylee ima 16 godina, J. J. ima 7.
Gdje su?
Zašto djeca nisu uz vas?
Počeo sam sanjati.
Svaku noć sanjao sam Tylee, J. J.-a,
Charlesa, mamu ili Chada.
Kad god bih se probudio,
duboko u želucu i u sebi osjećao sam
da nešto nije u redu.
Ali moraju biti dobro.
Zdravo!
Mama nas cijeli život štiti, svoju djecu.
Proganjalo me pitanje jesu li uopće živi.
Mislio sam da moraju biti živi.
Kako bi bilo moguće da nisu?
NETFLIXOVA DOKUMENTARNA SERIJA
LORINO SASLUŠANJE ZA JAMČEVINU 6. OŽUJKA 2020.
Sjedio sam u sudnici.
I osjećao se kao u filmu.
Ušla je kao lik iz filma.
SIN LORI VALLOW
Bila je čudno našminkana. Kao da je… Kao da se pobojila.
U kombinezonu. Prava zlikovka.
Pogledala je Brandona, Kay i Larryja i nasmiješila im se.
Zašto? Pitao sam se što radi, sjećam se.
Htio sam vrisnuti, to je pitati.
Od prošloga ljeta optuženičin život razvija se u opasnom smjeru.
Vode se tri istrage o sumnjivim smrtima s kojima je povezana.
Smatramo to opasnim.
Nestanak djece najopasniji je faktor.
Optuženica još otprije dizanja optužbe odbija pomoći oko traženja djece.
Jamčevina je milijun dolara. Završili smo.
Ustanite.
Pokušao sam privući njezinu pozornost.
Htio sam da me primijeti.
Sjećam se njezine povezanosti s njim.
Toga kako ga je gledala.
Gledaš ga kao da ste povezani. Ne poznaješ ga.
Kad si uspjela doći do toga da u njemu tražiš utjehu u neugodnoj situaciji?
Samo je prošla kraj mene.
Ustao sam i njega pogledao u oči. Samo sam ga htio tresnuti.
Izgledao je prestrašeno.
Sav se stisnuo.
Znao sam da nešto ne valja s njim.
Gdje su djeca, Chade?
Gdje su djeca?
Rekli ste da su dobro. Još su dobro?
Chade, gdje su djeca?
Chade.
Tu sam večer zvao u zatvor.
Ja sam joj sin, želim razgovarati.
Znaš da te volim.
Zato mi je ovo najteži razgovor u životu.
Ti nisi mama koju poznajem.
Mama koja me odgojila da spoznam Isusa.
Je li?
Nadam se da možeš
srce okrenuti pravom Kristu i prestati biti takva kakva si sada.
Cijeli ti život vjerujem.
Nikad ne bih pomislio da bi takvo što mogla učiniti.
Što misliš da sam učinila?
Sjećam se jednog razgovora.
Spominjala je Abrahama i Izaka.
U toj priči Abrahamu su rekli neka žrtvuje sina.
Da sačuva vjeru.
Trebao je vjerovati u Božji plan.
Kad je odlučio to učiniti i zamahnuo nožem,
Bog ga je zaustavio. Samo je iskušavao njegovu vjeru.
Zašto bi to govorila?
Znaš da svaki dan pitam za brata i sestru.
Ali stalno je to ponavljala.
Da su dobro i sve će biti dobro.
Zato sam sve više i više mislio
da ima neke nade.
Mislila sam da mogu biti na raznim mjestima.
Da je djecu nekamo poslala.
Kad je prvi put nazvala iz zatvora,
rekla je da su djeca dobro.
I da znam kakva je ona majka.
Da im nikad ne bi naudila.
To je rekla.
Rekla je da su na sigurnom.
Nisam mislila da su nestala.
Mislila sam da zna gdje su.
Mislila sam da je važno reći istinu o obitelji.
Članovi obitelji žene u središtu slučaja nestanka djece
prvi je put javno brane.
Apsolutno je nemoguće da bi im ona nešto učinila. Nemoguće.
Doista mislimo da ništa nije skrivila.
Nisam siguran zašto su baka i teta htjele o tome govoriti.
Sjećam se, mislio sam da je glupo išta govoriti.
Zašto je podupirete? Nešto nije u redu.
Mislio sam da je u tome trenutku zbilja nije pametno braniti.
Kao majka sam vjerovala da za djecu čini sve što misli da je najbolje.
Bilo mi je teško to gledati.
Smatrala sam da ne žele vidjeti, shvatiti da su djeca nestala.
LORINA BIVŠA PRIJATELJICA
Nije mi bilo jasno niječu li sve ili žele ublažiti štetu.
Mislite li da je u kultu?
-Ne. Ne mislimo. -Ne.
Ne mislite da joj je Chad isprao mozak?
Ne!
Ne, ne bi mogao. Nemoguće.
Ali oni su imali pravo, ne mi.
Nikad više ne bih trebala reći da nešto znam. Zapravo ne znam.
Mislim da…
Bilo je sve gore.
Dobili su pristup Lorinu iCloudu.
I našli fotografiju iz 8. rujna 2019.
J. J., Tylee i Alex u Yellowstoneu.
FBI i Policijska uprava Rexburga mole
posjetitelje parka Yellowstone 8. rujna 2019. da pošalju
fotografije ili videofilmove koji mogu pomoći u istrazi.
Policija je utvrdila da su djeca taj dan bila u Yellowstoneu
s Lori i njezinim bratom Alexom Coxom.
To je Tyleena posljednja fotografija.
FBI kaže da su putovali u ovome kamionetu Alexa Coxa.
Alex Cox povezan je sa smrti Charlesa Vallowa, Tammy Daybell…
Ali kad je Alex umro,
nestao je ključni komad slagalice.
No FBI je imao mobitel.
S pomoću podataka iz mobitela i GPS-a
utvrdili su da je u rujnu bio na imanju Chada Daybella.
Kad su Tylee i J. J. nestali.
Devetog rujna u dvorištu iza kuće bio je dva i pol sata.
FBI je dobio i Tammyn telefon.
I doznali su da je 14 minuta nakon Alexova odlaska Chad poslao poruku Tammy.
Zanimljivo jutro. Htio sam spaliti granje dok ga oluja nije razmočila.
Vidio sam rakuna kraj ograde, ustrijelio ga i zakopao.
Na kraju je 9. lipnja 2020.
policija ponovno otišla na Daybellov posjed.
9. LIPNJA 2020.
Za novopridošle,
za minutu smo iznad kuće Chada Daybella.
NOVINAR
Policija ima nalog za pretragu.
Došla je policija iz Rexburga i Fremonta i FBI.
Evo što vidimo.
Policajaca ima više.
Bar jedan policijski pas.
Postavili su tri-četiri plava šatora.
Ogradili su dvorište.
Čini se da su se na taj dio koncentrirali.
Trenutačno ne znamo gdje je Chad Daybell.
Lori: Zdravo, ljubavi.
Chad: Zdravo.
Jesi li dobro?
Nisam. Pretražuju.
Posjed.
U kući su?
Ne, vani su u dvorištu.
Pretražuju.
Dobro.
Vidjet ćemo što će biti.
Kako ti mogu pomoći?
Prilično sam smiren.
POLICIJA OKRUGA FREMONT
Da nazovem poslije?
Pa…
Ne znam.
Zbilja ne znam.
Dobro.
Volim te. Čujemo se uskoro.
Dobro, ljubavi. Volim te.
Dobro. Volim te, zdravo.
Chad Daybell pomno je promatrao pretragu
i zatim se pokušao odvesti.
Očevici navode kako je Chad Daybell vozio brzo.
Auto je krenuo cestom i već nekoliko sekundi poslije
policijski auti upalili su svjetla i sirene
i pojurili za njim.
Zvali su me iz FBI-a i rekli
da su danas uhitili Chada.
Na posjedu su našli ljudske ostatke.
KOD DAYBELLA NAĐENI LJUDSKI OSTACI
Skoro sam umro.
Skoro sam se onesvijestio.
Onda sam počeo ispitivati je li kostur malen, je li tinejdžer.
Nije znala. Nisu još to bili ispitali.
Obavit ćemo obdukciju.
Uskoro nakon otkrića ostataka
priveli smo Chada Daybella.
Bilo je grozno čuti za ljudske ostatke.
Nisam htio znati jesu li to oni.
Važan dan, valjda najvažniji u istrazi.
Pretražili su Daybellov dom
i otkrili dva kompleta ljudskih ostataka, sada je potvrđeno.
Blizu ognjišta i groblja ljubimaca našli su ljudske kosti i nagorjelo tkivo.
Polako ćemo doznavati sve više detalja.
Nekako pokušavaš racionalizirati.
Taj se čas zaštititi od patnje.
Ali u srcu sam znao da su to oni.
Jutros me zvala Kay Woodcock.
Susprezala je suze i rekla mi
da jedno nađeno tijelo pripada njezinu unuku J. J.-u.
Nekoliko sati poslije obitelj je potvrdila
da drugi ostaci pripadaju Tylee.
Njihova su tijela iskopana iz plitkoga groba u Idahu.
Emotivan trenutak.
Suočeni smo sa sudbinom te djece.
J. J.-OV DJED
Oprostite.
Svi smo uz vas.
PRAVDA ZA TYLEE I J. J.-A
Bila je to užasna, strašna, jeziva spoznaja.
Pogriješila sam kad sam rekla kako znam da ne bi naudila djeci.
Što?
To dvoje prekrasne…
Ja sam Tylee.
…nadarene, dobre, divne djece…
Ajme meni.
Pred njima je bilo toliko života, toliko događaja.
-Fotografiram! -Može!
Ne mogu misliti na njih bez suza.
Ispunila me ljutnja.
Bila sam ljuta što se to doista dogodilo.
Da.
Pozdravi!
-Zdravo! -Zdravo, J. J.
-Zdravo, Colby!
Zdravo, Colby!
Nedostaju mi J. J. i Ty. Teško je govoriti o njima.
Da, teško je.
Zatvorenica iz Okružnog zatvora Madisona.
Kako si, mili?
Nisam dobro, mama.
Žao mi je.
Žao ti je?
Naravno.
Žao ti je mene ili moga brata i sestre?
Moj sedmogodišnji brat i šesnaestogodišnja sestra su mrtvi.
Vidim da si otišla…
Vidio si? Bio si ondje i vidio što se dogodilo?
Zanimljivo.
To se nije samo od sebe dogodilo!
Ubijeni su!
Zovem te jer ne mogu pojmiti što se dogodilo!
Fali mi obitelj, mama!
Znam, mili, i meni.
Fale ti? Kako to misliš?
Kako ti nedostaju, mama?
Kako ne bi?
To su moja djeca.
Oba su roditelja optužena za skrivanje i uništavanje dokaza.
No nitko nije optužen za ubojstvo,
za Tammynu smrt ili smrt djece.
Tužioci Idaha nadaju se da policija ima dodatne dokaze, koje još nisu objavili.
Chad Daybell sutra u 11 h dolazi na sud.
Pripremna rasprava uživo će se prenositi iz Idaha
iduća dva dana.
Država Idaho nastupa protiv Chada Guya Daybella.
Zovite prvog svjedoka.
Zovemo Raya Hermosilla.
Sjednite, gospodine.
Navedite puno ime i zanimanje pa ćemo početi.
Ray Dennis Hermosillo.
Detektiv u Policijskoj upravi Rexburga.
Jeste li se susreli s Chadom Daybellom?
Jesam. Zvali su me iz policije Gilberta.
Trebao sam provjeriti kako živi sedmogodišnjak,
Joshua Jackson Vallow.
Det. Hope i ja otišli smo u kuću Lori Vallow.
Ondje smo zatekli optuženika g. Daybella i Alexa Coxa.
Pitao sam g. Daybella otkud poznaje Lori Vallow.
Rekao je da ju je vidio samo nekoliko puta, preko Alexa Coxa.
Što ste pitali?
G. Daybella sam pitao kad je prošli put vidio J. J.-a.
Naveo je da ga je u listopadu vidio u stanu 107.
Tražio sam broj telefona od Lori Vallow, rekao je da ga nema.
Det. Hope vratio se na mjesto razgovora.
Ponovno sam tražio broj od Lori Vallow
i tada mi ga je dao.
Jeste li pitali zašto vam nije htio dati broj?
-Jesam. -I što je rekao?
Da je imao dojam da ga za nešto optužujem.
Jeste li taj dan stupili u vezu s Lori?
Nisam, ne.
U redu. Det. Hope još je bio s vama?
Jest.
Znate li je li on taj dan stupio u vezu s njom?
Jest.
Pozdrav. Lori?
Dobro. Ovako.
Gdje je J. J.?
Kod prijateljice u Arizoni.
Zove se Melanie Gibb.
Gđo Gibb, dođite, molim.
Sjednite, molim.
Prisjetite se 26. studenog 2019.
Jeste li taj dan bili u kontaktu s g. Daybellom?
Chad Daybell zvao me s mobitela.
Rekao je: „Melanie, Chad ovdje.
Zvat će te iz policije, ne javljaj se.”
Rekao je da je policija u kući Lori Vallow u Rexburgu.
I da pitaju gdje je J. J.
I da će ona policiji reći da je on sa mnom.
Pitala sam zar J. J. nije kod Kay.
Kako je reagirao?
Rekao je da nije.
Jeste li o još čemu razgovarali?
Pitala sam ga je li napet, rekao je da jest.
Kad vam se javila Lori Vallow?
Pa…
U idućih sat-dva, ne sjećam se točno.
Snimila sam razgovor.
U redu.
-Zdravo, draga Melanie. -Zdravo, Chade, Lori.
Gdje ste, baš me zanima?
Malo se odmaramo.
Dobro.
Nešto bih te pitala ako smijem, Lori.
Pitaj, mila.
Zanima me zašto si policiji rekla da je kod mene.
Trebala sam im nešto reći
da im ne kažem gdje je doista.
Razumiješ zašto se brinem?
Govorim ti što osjećam
jer znam da si svojim postupcima ugrozila svoje spasenje.
Tammy je umrla.
Tvoj muž je umro, sad je on nestao.
Meni to ne zvuči kao Božji plan.
Žao mi je što to misliš. Jako te volim.
Hvala, ali da me zbilja voliš,
ne bi policiji rekla da je J. J. kod mene.
Prijatelji to ne rade.
Ako me voliš, misliš na moje dobro.
Ovo ti nije slično.
Mračna sila utječe na tebe, čini se.
Žao mi je što si uza sve koji su protiv mene.
Kao prijatelji Josepha Smitha.
Nisu mi oni koji su protiv tebe prijatelji.
-Dave ti je prijatelj, a on… -Slušaj.
Osjećamo kako Dave utječe na tebe.
To bome osjećam.
Čini se da ti on misli puni sumnjama.
Ne, nije tako.
David je veoma krepostan čovjek.
Ima snažne temelje, to znam.
Navedite ime, molim.
David Gale Warwick.
PARTNER MELANIE GIBB
Sjećate li se večeri 22 . rujna 2019.?
Sjećam.
Što ste činili?
DAVID WARWICK SE VRAĆA
Snimao sam podcast s Melanie Gibb i Lori Vallow.
POSAO U BABILONU
Je li J. J. bio s vama?
Nije.
Razgovarali ste s Lori o njemu?
Jesam.
Rekla je da je bio zombi, penjao se na ormariće,
popeo se na hladnjak, razbio Kristovu sliku,
popeo se na gornje ormariće
i zavukao između ormarića i stropa.
J. J. ima autizam i ponavlja riječi.
Kad sam doznala da se to događa, pomislila sam: „Oh!”
BIVŠA LORINA ŠURJAKINJA
Ako je J. J. nešto čuo
ili je počeo nešto ponavljati,
postao je opasan.
Htio sam ga vidjeti. Samo je rekla da je podivljao.
Alex je otišao po njega.
Vidjeli ste ga te večeri?
-Jesam. -Kada?
Kad ga je Alex doveo kući na spavanje.
Dobro.
David Warwick sjeća se
trenutka kad je J. J.-a vidio s Alexom kao nježnog.
J. J. mu leži u naručju.
Glavu je Alexu naslonio na rame.
Spokojan je. Tada ga je posljednji put vidio.
-Pozdravi! -Zdravo!
Evo što ja mislim.
Kad je Alex te večeri doveo J. J.-a kući, te večeri kad su snimali podcast,
mislim da je J. J. bio mrtav.
Kako dugo radite za FBI?
Šest godina. Analiziram podatke.
Jeste li analizirali podatke s kojeg uređaja?
Da, s mobitela.
Mobitela Tammy Daybell.
G. Dean, predajem vam dokazni materijal broj 31.
Svjedoku uručuju dokaz 31.
Pročitajte poruke naglas, molim vas.
I vremena i imena.
To je kopija poruka
koje su 9. rujna razmijenili Chad i Tammy Daybell.
Chad piše:
„Zanimljivo jutro. Spalio sam granje kraj ognjišta
da ga oluje ne razmoče.
Tada sam kraj ograde vidio velikog rakuna.
Pohitao sam po pušku, još je onuda hodao.
Došao sam blizu i ubio ga jednim hicem.
Sad je na našem groblju ljubimaca.
Zabavno.”
Rekli ste da su vam te poruke privukle pozornost.
Datum mi je privukao pozornost.
Kad sam pročitao poruku
u kojoj Chad tvrdi da je zapalio vatru,
ustrijelio životinju i zakopao je u svom dvorištu,
shvatio sam da je poslana dan nakon nestanka Tylee Ryan.
U tom su slučaju od najveće važnosti
vrijeme i trud uloženi u traženje J. J.-a i Tylee.
30. 8. 2019. LORI, TYLEE I J. J. ODLAZE IZ ARIZONE
A ubijeni su unutar mjesec dana od selidbe u Idaho
i cijelo su vrijeme bili u Chadovu dvorištu.
LIPANJ 2020. NAĐENA TIJELA TYLEE I J. J.-A
Kako ste sudjelovali u potrazi kod Chada Daybella?
Vodio sam tim za obradu dokaza
dok smo tih dana pretraživali posjed Chada Daybella.
SPECIJALNI AGENT, FBI
Na temelju poruke
znali smo da postoji groblje ljubimaca.
Locirali smo ga prema kipu psa.
Ispred kipa psa bilo je nešto što je izgledalo kao grob.
Teškoće su proizašle
iz stanja pronađenih ostataka.
Ljudski ostaci bili su dijelom spaljeni.
Kopali smo dalje i lokacija drugog groba bila je malo zamršenija.
Kad smo uklonili dio tla,
vidio sam malo dijete
u crvenoj pidžami.
I u gornjem i u donjem dijelu.
Najdirljivija slika dokaznog materijala
fotografija je J. J. Vallowa s Lorina iClouda.
Iz 22. rujna.
Valjda u Lorinu stanu.
J. J. je na kauču u crvenoj pidžami.
Jeste li prepoznali dijete kad ste mu pogledali lice?
Jesam.
Prepoznao sam Joshuu Vallowa.
To uopće nije ljudski.
Vlastitoj djeci, koju bi trebao voljeti i brinuti se za njih,
takvo što učiniti.
To čovjeka slomi. Osjećaš se kao nikad prije.
Nakon iznenadno brze rasprave
Lori Vallow Daybell odrekla se pripremne rasprave.
Neće biti pripremne rasprave dogovorene za ponedjeljak i utorak.
Razumijete li?
Razumijem.
Jutros su pravni zastupnici tzv. „Majke sudnjeg dana” Lori Vallow
izrazili sumnju u njezine mentalne sposobnosti.
Njezin odvjetnik tvrdi da nije sposobna za suđenje.
Sudac je privremeno zaustavio postupak, ali još nije donio konačnu odluku.
Vallow je predana u psihijatrijsku bolnicu u Idahu na 90 dana.
Nakon toga roka utvrđivat će se je li sposobna za suđenje
ili treba dodatno liječenje.
G. Daybell, smatrate li se krivim?
Nisam kriv.
Zabilježit ćemo to za točku jedan.
A za točku dva?
Nisam kriv.
-Za točku tri? -Nisam kriv.
Chad Daybell izjavio je da nije kriv, zato slučaj ide na sud.
Ne mogu ti opisati koliko sam patio.
Došao sam do ruba života. Zbog tvojih odluka.
Pa, baš mi je žao.
Nikada ti nisam htjela uzrokovati baš nikakvu patnju.
Nisam ja žrtva.
Žao mi je što ne razumiješ potpuno situaciju. Eto.
Ako ti nisi ubila mog brata i sestru, zašto ih nisi zaštitila?
Zašto su ubijeni ako nisi učinila ništa loše?
Kao što znaš, cijeli život činim sve da ih zaštitim.
Ali njihovog života više nema.
Ubijeni su.
Zaključili ste da je to vaša duhovna misija.
Po Isusu Kristu.
Volim te, ali ne znaš. Ne znaš.
Ti ne znaš!
Moraš srce okrenuti Isusu Kristu da te spasi!
Jednom ćeš shvatiti.
Vjeruj mi kad ti kažem, shvatit ćeš.
Čujete li koliko je to ludo?
Nema krivnje, nema zla, nemaš pojma što je bilo.
Žao mi je, ne razumiješ.
Bilo je nevjerojatno slušati je kako sve pokušava izokrenuti.
Udarna vijest iz Idaha.
Velika porota optužila je mamu i muža za ubojstvo njezine dvoje djece.
Daybell je optužen i za ubojstvo pokojne žene.
Umrla je tri mjeseca prije no što se oženio.
Lori Daybell optužena je
za urotu za ubojstvo bivšeg muža.
Velika porota sada smatra da su Lori i Alex planirali teško ubojstvo.
Lori je trenutačno u psihijatrijskoj bolnici u Idahu
nakon što su je proglasili nesposobnom
za razumijevanje optužbi u Idahu.
Želim prema njoj biti dobra koliko mogu.
Ne vidim razloga za ubijanje u pojam nekoga tko je učinio takvo zlo.
Bit će što će biti.
U zatvoru je.
I mislim da će do kraja života biti ondje.
Dakle, pravda će biti zadovoljena.
CRTEŽ TYLEE RYAN
Prije ovoga smo imali divnu obitelj.
Ne znam je li dovoljno čvrsta da ovo podnese.
Morat ćemo vidjeti.
KAUAI HAVAJI
Na Kauaiju smo, u zaljevu Hanalei.
Naša obitelj obožava to mjesto.
Održat ćemo komemoraciju za Charlesa, J. J.-a i Tylee.
To nam je već veoma dugo potrebno.
Želimo im odati počast i prisjetiti ih se. I to ovdje.
Drago mi je što se to događa ovdje.
Ovdje smo bili sretni.
Moj brat i sestra voljeli su biti ovdje.
Sjećam se što smo ovdje radili.
Charlese, želim…
Hvala ti što si mi bio tata.
Znam da nisi zaslužio svoju sudbinu.
Ali bez tebe ne bih imao ovakav život.
J. J., ne mogu riječima iskazati koliko te volim.
Bio si najbolji mlađi brat na svijetu. Veoma te volim.
Tylee, zbog tebe sam postao stariji brat.
Neću zaboraviti kako sam te odmah zavolio.
Odmah sam te htio zaštititi od svega u životu.
I…
Sve vas volim.
I…
Zahvalan sam što vas imam.
Mili.
-Volim te. -I ja tebe.
Još ne mogu pojmiti da se to dogodilo.
Sve nas je to pogodilo.
U svemu tome Colby i ja pokušavamo postići da Riley što normalnije živi.
Reći ćemo joj što se dogodilo.
Još ne znamo kako.
Ali ona poznaje lica Tylee i J. J.-a.
Kuća je puna njihovih slika.
Izradila sam platno s fotografijama
i objesila joj ga u igraonicu.
Dođe do toga i kaže, „Ty-Ty, J. J.”
To nam je sada najvažnije.
Pokazivati joj snimke, izgovarati imena, pomoći joj da ih se sjeća.
Moramo živjeti sa svim tim.
Na što ću se usmjeriti? Na njihovu smrt?
Ili na uspomenu na njih?
Ne bi htjeli da budemo slomljeni,
uništeni zato što ih više nema.
J. J.!
Mislim da ću sve prebroditi, zbog Kelsee i Riley.
Da nemam Riley ili svoju ženu, mislim da ne bih mogao…
Vjerojatno bih umro od tuge.
Imam neku svrhu, nisam sam.
Najviše se bojim da će našu obitelj poistovjećivati s mojom mamom.
Ona ništa više neće definirati.
U srcu to znam.
UZROK SMRTI TYLEE RYAN, J. J. VALLOWA I TAMMY DAYBELL
NIJE OBJAVLJEN U JAVNOSTI
LORI VALLOW 11. TRAVNJA 2022. PROGLAŠENA JE SPOSOBNOM ZA SUD
CHADU DAYBELLU I LORI VALLOW ZAJEDNO ĆE SUDITI
GODINE 2023. U OKRUGU ADA U IDAHU
TUŽIOCI ZA OBOJE TRAŽE SMRTNU KAZNU
Prijevod titlova: Vida Živković